
Koju je kunut-dovu sunnet učiti? Može li se učiti bilo koja ***[dova](https://pitajucene.com/search/dova/questions/ "Pretraži pitanja o dovama")*** tom prilikom? I treba li na vitr-namazu učiti dugu kunut-dovu?


* 
* 
* 
* 
* 
* 
* 

 
Koju je kunut-dovu sunnet učiti?

Na vitr-namazu uči se kunut-dova kojoj je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, poučio el-Hasana b. Aliju, radijallahu anhu, a ona glasi: “Allahu, uputi me među one koje si već uputio, sačuvaj me s onima koje si već sačuvao, brini se o meni s onima o kojima se već brineš, blagoslovi ono što mi daš, sačuvaj me od zla odredbe koju si već donio, jer Ti određuješ, a Tebi niko ne određuje! Ne odbacuje se onaj čiji si Ti prijatelj. Blagoslovljen si, naš Gospodaru, i uzvišen!” (Allāhummehdinī fī men hedejte ve ‘āfini fī men ‘āfejte ve tevellenī fī men tevellejt. Ve bārik lī fīmā e‘atajte ve kinī šerre mā kadajte fe inneke takdī ve lā jukdā ‘alejk. Innehu lā jezillu men vālejte tebārekte Rabbenā ve te‘ālejte.) (Predanje u kojem se navodi ova ***[dova](https://pitajucene.com/search/dova/questions/ "Pretraži pitanja o dovama")*** zabilježio je imam et-Tirmizi, 464.) U skupnom namazu, imam ovu dovu uči u množini: “Allahu, uputi nas među one koje si već uputio…” zato što dovu upućuje i za one koji pristaju za njime. Nema smetnje u tome da imam uz ovu dovu uči i dovu za nešto što je potrebno, ali kunut-dovu ne treba odužiti toliko da muktedije osjete dosadu ili napor zbog stajanja. Allahov Poslanik, sallallahu alejhi ve sellem, naljutio se na Muaza, radijallahu anhu, koji je oduljio prilikom predvođenja svojih saplemenika u namazu. Ukorio ga je: “Muaze, zar ljude dovodiš u ***[iskušenje](https://pitajucene.com/search/isku%C5%A1enje/questions/ "Pretraži pitanja o iskušenjima")***?!” (el-Buhari, 705)


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


